མ་འོངས་པ་ལ་འཚར་ལོངས་འབྱུང་མཁན་ཚོར་ཐོག་མའི་བསམ་བློའི་རྩ་འཛུགས་སམ།བསམ་བློའི་སྒྲོམ་བསླང་ས་དེ་སློབ་གྲྭའི་ནང་ཡིན་པ་རེད།སློབ་གྲྭའི་ནང་ནས་རང་བཞིན་གྱིས་ཕྲུ་གུའི་བསམ་བློའི་ནང་ལ་ཤེས་བྱ་ཡོན་ཏན་སློབ་སྦྱོང་བྱེད་རྒྱུའི་སློབ་ཚན་དེ་གཅིག་པུ་མ་ཡིན་པར།སྤྱིར་བཏང་མི་ཡིན་པའི་ཆ་ནས་མི་ཚེ་སྐྱེལ་སྟངས་ལ་བསམ་བློ་ཞིག་གཏོང་དགོས།འཛམ་བུ་གླིང་གི་མིའི་སྤྱི་ཚོགས་ནང་ལ་རྙོག་དྲ་བཟོ་མཁན་ཞིག་དང༌།མིའི་སྤྱི་ཚོགས་ནང་ལ་བརྡབ་གསིག་གཏོང་མཁན་གྱི་དོན་དག་ལ་ང་ཚོ་སྐྱེས་པ་མ་རེད།གང་ལྟར་དངོས་གནས་རང་མི་བཟང་པོ་ཞིག་ཡོང་བ་དང༌།ཡ་རབས་ཤིག་ཡོང་བ་དེ་སློབ་གྲྭའི་ནང་འཛུགས་སྐྲུན་བྱེད་དགོས།དེ་ཡོད་པའི་ཐོག་ལ་ཤེས་བྱ་ཡོན་ཏན་བྱུང་བ་ཡིན་དཔལ་དང་རྒྱན་རེད།གལ་སྲིད་ཤེས་བྱ་ཡོན་ཏན་མེད་ན་ཡང་མི་ལྷག་བསམ་རྣམ་དག་དང༌།དྲང་པོ་དྲང་བཞགམི་ཡ་རབས་ཤིག་བྱས་ནས་མི་ཚེ་བསྐྱལ་བ་ཡིན་ན་མི་ཁོ་སྐྱིད་པ་ཞིག་ཡོང་གི་རེད་བསམ་པ་དྲན་ཡོང་གི་འདུགཤེས་བྱ་ཡོན་ཏན་ཡོད་ན་དཔལ་དང་རྒྱན་རེད།ཤེས་བྱ་ཡོན་ཏན་མེད་ནའང་མི་ལ་བརྡབ་གསིག་གཏོང་གི་མ་རེད།གང་ལྟར་ཁོ་རང་གི་མི་ཚེ་ལ་ཆ་བཞག་ན་འགྱོད་པ་མེད་པའི་ཐོག་ནས་མི་ཚེ་སྐྱེལ་ཐུབ་ཀྱི་རེད།